40. ΝΟΜΟΘΕΤ. ΔΙΑΤΑΓΜΑ. υπ' αριθ. 4358 της 20/28 Αυγ. 1964 (ΦΕΚ Α' 147) Περί μεταβολής του φόρου καταναλώσεως του οινοπνεύματος και άλλων τινών διατάξεων του Κώδικος των Νομών περί φορολογίας του οινοπνεύματος. Άρθρ.1.-Από 22 Ιουλ. 1964 ο κατά τας διατάξεις των άρθρ.1 και 2 του Κωδικός των Νομών περί φορολογίας του οινοπνεύματος επιβαλλόμενος φόρος καταναλώσεως επί του οινοπνεύματος, ως ετροποποιήθη δια του άρθρ. 1 του Ν.Δ. υπ' αριθ. 3447/1955, ορίζεται ως έπεται : α)Επί του εγχωρίου καθαρού οινοπνεύματος φόρος καταναλώσεως δραχ. 15 κατά χιλιόγραμμον ανύδρου. β)Επί του εγχωρίου αποστάγματος οίνου δραχ. 7,50 κατά χιλιόγραμμον εμπεριεχομένου ανύδρου οινοπνεύματος. γ)Επί του εντός του Κράτους καταναλισκομένου οινοπνεύματος του υποβαλλομένου κατά τας διατάξεις του Κωδικός των Νόμων περί φορολογίας του οινοπνεύματος εις μετουσίωσιν εις τρόπον ώστε να μη δύναται να χρησιμεύση τούτο προς πόσιν ή μυρεψίαν ή φαρμακευτικήν χρήσιν, φόρος καταναλώσεως δραχ. 1 κατά χιλιόγραμμον ανύδρου. δ)Επί των εκ της αλλοδαπής εισαγομένων: 1.Δια το οινόπνευμα οιασδήποτε δυνάμεως φόρος καταναλώσεως δραχ. 15 κατά χιλιόγραμμον. 2.Δια παν οινοπνευματώδες ποτόν ή προϊόν χημικόν ή φαρμακευτικόν ή βιομηχανικόν εμπεριέχον οινόπνευμα, φόρος καταναλώσεως α) δραχ. 15 δια τα 70 βαθμών και άνω, β)δραχ. 11 δια τα κάτω των 70 βαθμών και μέχρι 30 βαθμών και γ)δραχ. 5 δια τα κάτω των 30 βαθμών κατά χιλιόγραμμον. 3.Οι εκ της αλλοδαπής εισαγόμενοι οίνοι παντός είδους βαθμών οινοπνεύματος ανωτέρου των 12 εκατονταβάθμου υποβάλλονται δια το πέραν των 12 βαθμών εμπεριεχόμενον οινόπνευμα εις φόρον καταναλώσεως εκ δραχ. 15 κατά χιλιόγραμμον εμπεριεχομένου ανύδρου οινοπνεύματος. Άρθρ.2.-1.Η δια του άρθρ. 8 του Κώδικος των Νόμων περί φορολογίας του οινοπνεύματος καθοριζομένη κλίμαξ του καταβλητέου δικαιώματος καταναλώσεως δι' έκαστον διήμερον εργασίας υπό των οινοπνευματοποιών Α΄ κατηγορίας, ως και ο συντελεστής προς υπολογισμόν του επιστρεπτέου ποσοστού επί του καταβληθέντος δικαιώματος καταναλώσεως, παραμένουσιν αμετάβλητα ως έχουσι καθορισθή δια του άρθρ. 2 παρ. 1 και 2 του Ν.Δ. υπ' αριθ. 3447/1955. Άρθρ.3.-(Προστίθεται περίοδος εν τέλει της παρ.12 άρθρ. 15 και εδάφ. κα΄ εν τέλει της παρ.1 άρθρ. 25 του Κώδικος Νόμων περί φορολογίας οινοπνεύματος). Άρθρ.4.-Επιβάλλεται φόρος καταναλώσεως εκ δραχ. 18 κατά χιλιόγραμμον καθαρού βάρους επί της ισοπροπυλικής αλκοόλης της δασμολογικής κλάσεως, 2904 Β του Δασμολογίου Εισαγωγής, είτε εισάγεται εκ του εξωτερικού είτε παράγεται εγχωρίως. Του κατά τα άνω φόρου απαλλάσσεται η χρησιμοποιουμένη ισοπροπυλική αλκοόλη δια βιομηχανικάς και βιοτεχνικάς χρήσεις. Δι' αποφάσεως του Υπουργού των Οικονομικών καθορισθήσονται οι όροι και προϋποθέσεις ως και πάσα λεπτομέρεια αναγκαία δια την εφαρμογήν της προηγουμένης παραγράφου. Δια την βεβαίωσιν και είσπραξιν του κατά τ' ανωτέρω επιβαλλομένου φόρου καταναλώσεως εφαρμόζονται προκειμένου μεν περί εισαγωγής εκ του εξωτερικού αι διατάξεις της παρ. 3 του άρθρ. 1 του Ν.Δ. 3829/58, προκειμένου δε περί της εγχωρίου παραγωγής κατ' αναλογίαν αι ισχύουσαι εκάστοτε διατάξεις περί του φόρου κύκλου εργασιών επί των ακαθαρίστων εσόδων του Α.Ν.660/37, (τόμ. 27 σελ. 23). Εξεδόθη η υπ' αριθ. Α. 9741/659 της 28 Ιουν./ 18 Ιουλ. 1975 (ΦΕΚ Β' 752) απόφ. Υπ. Οικονομικών "Περί των όρων και διατυπώσεων απαλλαγής εκ του φόρου καταναλώσεως της εισαγομένης ισοπροπυλικής αλκοόλης, της δασμολογικής κλάσεως 29.04Α2, χρησιμοποιουμένης δια βιομηχανικάς ή βιοτεχνικάς χρήσεις. Η άνω απόφ. Α' 9741/659/1975 (ΦΕΚ Β' 752) συμπληρώθηκε από την Χ. 723/101/27-31 Οκτ. 1986 (ΦΕΚ Β' 781) απόφ. Υπ. Οικονομικών. Ο φόρος καταναλώσεως του άνω άρθρ. 4 για είδη που είτε εισάγονται από το εξωτερικό είτε παράγονται εγχωρίως ενοποιήθηκε μαζί με άλλους σε ένα φόρο που ονομάστηκε: "Ειδικός φόρος κατανάλωσης" από το άρθρ. 3 Νόμ. 1477/1984, ΦΕΚ Α' 144 (τόμ. 28Α, σελ. 358, 51), στο οποίο άρθρ. 3 αναφέρεται και ο τρόπος επιβολής του ειδικού αυτού φόρου. Άρθρ.5.-1.Ως οίνοι γλυκείς, κατά την έννοιαν της υπ' αριθ. 202/1963 Πράξεως του Υπουργικού Συμβουλίου, θεωρούνται οι καθοριζόμενοι δια της υπ' αριθ. 445/1951 αποφάσεως του Ανωτάτου Χημικού Συμβουλίου, ως αύτη συνεπληρώθη δια της υπ' αριθ. 195/1964 νεωτέρας της. 2.Οίνοι γλυκείς, εξαχθέντες εις αλλοδαπήν υπό Οινοποιητικών Γεωργικών Οργανώσεων, κατά το χρονικόν διάστημα από της ισχύος της υπ' αριθ. 202/63 πράξεως του Υπουργικού Συμβουλίου μέχρι 29 Φεβρ. 1964, άνευ τηρήσεως των διατυπώσεων των καθοριζομένων υπό της εκδοθείσης εις εκτέλεσιν της εν λόγω πράξεως και της Υπουργικής αποφάσεως, δικαιούνται των υπό της πράξεως ταύτης καθοριζομένων μεταφορικών εξόδων, εφ'  (Αντί για τη σελ. 258,13 (β) Σελ. 258,13(γ) Τεύχος Θ103 – Σελ. 45 Κώδικας Φορολογίας Οινοπνεύματος 28.Γ.α.40 όσον η μεν εξαγωγή των περί ων πρόκειται οίνων βεβαιούται δι' επισήμων εγγράφων των αρμοδίων Παραρτημάτων του Γενικού Χημείου Κράτους συνοδευομένων υπό αντιγράφων των σχετικών διασαφήσεων εξαγωγής και αδειών φορτώσεως, ή δε ποσότης τούτων, ήτις είναι ανεξάρτητος της υπό της ως άνω πράξεως προβλεπομένης τοιαύτης, λογιζομένη κατά προτεραιότητα εξαγωγής, δεν υπερβαίνει τους 4.500 τόννους. Άρθρ.6.-1.Καταργείται πάσα διάταξις, αντικειμένη εις τον παρόντα Νόμον. 2.Η ισχύς του παρόντος άρχεται από της 22 Ιουλ. 1964. 